**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**P R I M A R**

## REFERAT DE APROBARE

pentru aprobarea devizului general privind cheltuielile necesare realizării obiectivului de investiţii

*Amenajare tablou electric general și înlocuire tablou distribuție intermediar corp C*

*Spitalul municipal Câmpulung Moldovenesc*

Referitor la proiectul de hotărâre supun atenției dvs. următoarele:

În prezent Spitalul Municipal Câmpulung Moldovenesc se alimentează cu energie electrică dintr-un post de transformare cu capacitate de 630kVA și un grup electrogen de avarie de 275kW. Din tabloul general al postului de transformare sunt prevăzute două coloane de alimentare până la la un tablou general de distribuție TEG amplasat în corp B și tablouri de distribuție pe fiecare corp.

În urma verificărilor s-a constatat starea avansată de degradare a tablourilor electrice de distribuție. Tabloul electric TEG este degradat, conține echipamente vechi cu contacte perlate, neprotejate și nu mai prezintă siguranță în exploatare. Tabloul electric de distribuție intermediat aflat în corpul C are afectată izolația cablurilor, contactele electrice sunt oxidate și nu mai oferă siguranță în exploatare.

Astfel prin documentația tehnică s-au prevăzut lucrări de refacere în totalitatea a tabloului electric general TEG, amplasat în camera tehnică din corpul B și înlocuirea tabloului electric de distribuție intermediar, amplasat în corpul C, inclusiv înlocuire siguranțe, cleme de trecere și refacere legături electrice.

Conform documentației și evaluărilor realizate de administrația spitalului, valoarea totală a investiției, conform devizului general, este de 255.138,17 lei inclusiv T.V.A.

Valoare finală va fi stabilită după încheierea contractelor de achiziție, rezultând valoarea de finanțare a obiectivului de investiție/ lucrărilor de intervenții.

Cu această prezentare supun aprobării dumneavoastră proiectul de hotărâre.

**Primar,**

**Negură Mihăiţă**